Bjørn M. Wiggen

Bjørn Margido Wiggen (født 12. november 1959) er en norsk næringslivsmann. Han var administrerende direktør i Orkla ASA fra 2010 til 2012. 

Wiggen er utdannet siviløkonom fra Norges Handelshøyskole (NHH) i 1983, og har arbeidet hele sitt yrkesaktive liv i Orkla-konsernet. Wiggen har hatt stillinger i Orkla Media, Borregaard, Ringnes, Elkem og Sapa. Han har også hatt opphold i tilknyttede eller deleide virksomheter som Pripps Bryggerier (1996–98) og Carlsberg (2001–04), samt i mediebedriften Mecom Europe. 

Etter lederstillingen i Mecom var Wiggen 2008-09 adm. dir i konserndirektør i Orkla Materials, herunder administrerende direktør  for Orkla-eide Elkem AS. Deretter ledet han i to år Orkla Aluminium Solutions (Sapa), inntil han i september 2010 overtok toppjobben for hele Orkla-konsernet. Han ble erstattet som Orkla-sjef i 2012 av Åge Korsvold.

Eksterne lenker 
 Bjørn M Wiggen – Orkla ASA – konsernledelse, 8. september 2010.

Norske konsernsjefer
Norske siviløkonomer fra NHH
Personer tilknyttet Orkla ASA
Personer fra Orkdal kommune
Personer fra Orkland kommune
Fødsler i 1959